**PREKIŲ PIRKIMO TECHNINĖ SPECIFIKACIJA**

**1. SĄVOKOS IR SUTRUMPINIMAI**

**1.1. Pirkėjas** – Uždaroji akcinė bendrovė „VILNIAUS VANDENYS“.

**1.2. Pardavėjas -** ūkio subjektas – fizinis asmuo, privatusis ar viešasis juridinis asmuo, kita organizacija ir (ar) jų padalinys įskaitant ūkio subjektus, kurių pajėgumais remiamasi, Subtiekėjus, darbuotojus ir kitus teisėtais pagrindais Prekių tiekimui pasitelktus asmenis.

**1.3. Sutartis** – Sutartis, sudaroma tarp Pardavėjo ir Pirkėjo dėl Pirkimo objekto.

**1.4. Techninė specifikacija** **arba TS** – dokumentas, kuriame apibūdintas pirkimo objektas.

**1.5. Priėmimo-perdavimo aktas arba Aktas** - perdavimo–priėmimo aktas arba kitas lygiavertis dokumentas, pasirašomas abiejų Sutarties Šalių, kuriame nurodomos Pardavėjo Pirkėjui faktiškai perduotos Prekės ir (ar) atlikti darbai ar suteiktos paslaugos, susiję su Prekių parengimu tinkamai naudoti. Aktas pasirašomas tais atvejais, kai Pardavėjo patiektos Prekės turi būti sumontuotos ar kitokiu būdu paruoštos tinkamam jų naudojimui.

**1.6. Važtaraštis -** teisės aktų reikalavimus atitinkantis dokumentas, pasirašomas abiejų Sutarties Šalių, kuriame nurodomos Pardavėjo Pirkėjui faktiškai perduotos Prekės ir kurį Pardavėjas Sutartyje nustatyta tvarka perduoda Pirkėjui kartu su Prekėmis. Važtaraštis pasirašomas tuo atveju, jeigu Pardavėjo patiektos Prekės nereikalauja sumontavimo ar kitokių papildomų veiksmų atlikimo, siekiant tinkamai naudoti įsigytas Prekes. Važtaraščio funkciją gali atlikti Prekes pristačiusio kurjerio elektroninėje laikmenoje Pirkėjo atstovo pasirašomas dokumentas.

**1.7**. **Užsakymas** - Pirkėjo Pardavėjui pagal Sutartį teikiamas dokumentas (jei sudaromas) ar el. laiškas ar kita Sutarties SD nustatyta forma Pardavėjui teikiamas Prekių užsakymas, kuriame nustatytas Prekių poreikis ir pagal kurį Pardavėjas turi perduoti ir parduoti Prekes Pirkėjui.

**2. PIRKIMO OBJEKTO PAVADINIMAS IR JO KIEKIAI/APIMTYS**

**2.1.** **Lauko geriamojo vandens fontanėliai (su** **lauko geriamojo vandens fontanėlių apdangalais, skirtais apsaugoti nuo smulkių pažeidimų, šalčio ar purvo) ir** **lauko geriamojo vandens fontanėlių apdangalai**  (toliau - **Prekės**).

2.2. Pirkimo objektas skaidomas į 2 (dvi) pirkimo objekto dalis:

2.2.1. **1 pirkimo objekto dalis** - Lauko geriamojo vandens fontanėliai (su lauko geriamojo vandens fontanėlių apdangalais, skirtais apsaugoti nuo smulkių pažeidimų, šalčio ar purvo).

2.2.2**. 2 pirkimo objekto dalis** – Lauko geriamojo vandens fontanėlių apdangalai, skirti apsaugoti nuo smulkių pažeidimų, šalčio ar purvo.

**2.3. Kiekiai/Apimtys:** Perkamas Prekių kiekis **yra preliminarus.**

2.3.1. 1 pirkimo objekto dalis:

2.3.1.1. Lauko geriamojo vandens fontanėliai (su galimybe prisipilti vandens į tarą, atsigerti žmogui ir atsigerti augintiniui) su pilkos spalvos lauko geriamojo vandens fontanėlių apdangalais, atkartojančiais fontanėlių formą, prelim. kiekis - 10 vnt.\*

2.3.2. 2 pirkimo objekto dalis:

2.3.2.1. Apdangalai pilkos spalvos, atkartojantys esamų (anksčiau įrengtų, 1 var.) fontanėlių, kurių matmenys nurodyti TS priede Nr. 2 (1 var.), formą, prelim. kiekis - 5 vnt.\*

2.3.2.2. Apdangalai pilkos spalvos, atkartojantys esamų fontanėlių (anksčiau įrengtų, 2 var.), kurių matmenys nurodyti TS priede Nr. 2 (2 var.), formą, prelim. kiekis - 5 vnt.\*

2.4. Reikalavimai fontanėlių apdangalams (taikoma 1 ir 2 pirkimo dalims):

2.4.1. Apdangalas turi būti suformuotas taip, kad atkartotų lauko gertuvių formą ir būtų prigludęs prie gertuvės korpuso. Didžiausias leistinas apdangalo laisvumas nuo atskirų gertuvės konstrukcijų vietų ne daugiau kaip 5 cm.

2.4.2. Apdangalas turi turėti persidengiantį skeltuką/užtrauktuką apdengimo/nudengimo funkcijai užtikrinti.

2.4.3. Apdangale turi būti įpresuoti nerūdijantys metaliniai žiedai apdangalo tvirtinimui virve ar trosu (virvė ar trosas į pirkimo apimtį neįtraukiami).

2.4.4. Apdangalai turi pilnai iki žemės apdengti lauko fontanėlius (užtraukus užtrauktuką/persidengiantį skeltuką).

2.5. Pardavėjas visas galimas išlaidas įskaičiuoja į Prekių įkainį. Siūlomame įkainyje turi būti įskaičiuotos visos Pardavėjo išlaidos ir mokėtini mokesčiai, būtini tinkamam Sutarties įvykdymui.

2.6. Pardavėjas prisiima visą riziką dėl ne nuo Pirkėjo priklausančių aplinkybių, dėl kurių padidės su Sutarties vykdymu susijusios Pardavėjo išlaidos ir Pardavėjui Sutarties vykdymas taps sudėtingesnis (Pardavėjui padidės įsipareigojimų vykdymo kaina). Prekių įkainiai jokiais atvejais nebus didinami, išskyrus Pirkimo sąlygose nustatytus įkainių peržiūros procedūros atvejus.

\*Pateikti Prekių kiekiai yra preliminarūs. Pirkėjas neįsipareigoja užsakyti ir nupirkti viso nurodyto preliminaraus Prekių kiekio, tačiau įsipareigoja užsakyti Prekių ne mažiau kaip už 20 proc. Sutarties vertės.

2.8. Prekės bus perkamos pagal Pirkėjo poreikį pateikiant atskirus užsakymus Sutarties galiojimo laikotarpiu, Pardavėjo pasiūlyme nurodytais įkainiais.

2.9. Pirkėjas taip pat turi teisę, esant poreikiui, pirkti ir kitas Techninėje specifikacijoje nenurodytas, tačiau su pirkimo objektu susijusias Prekes. Panašaus pobūdžio Prekės, nenumatytos Techninėje specifikacijoje, bus perkamos ne didesnėmis nei susitarimo pasirašymo dieną galiojančiomis Pardavėjo prekybos vietoje, kataloge ar interneto svetainėje nurodytomis šių prekių kainomis, arba, jei tokios kainos neskelbiamos, Pardavėjo pasiūlytomis, konkurencingomis ir rinką atitinkančiomis kainomis. Bendra tokių nenumatytų Prekių vertė negali viršyti 10 (dešimt) proc. Sutarties vertės (EUR be PVM).

**3. REIKALAVIMAI PIRKIMO OBJEKTUI**

**3.1.Pirkimo objekto aprašymas**

3.1.1. **Prekės turi būti naujos, kokybiškos ir turi visiškai atitikti Techninės specifikacijos priede Nr. 1 „Prekių atitikties lentelė“ nurodytus reikalavimus.** Pardavėjas privalo garantuoti, kad pateiktos Prekės yra naujos, nenaudotos ir be defektų.

3.1.2. Jei Techninėje specifikacijoje nurodyti konkretūs modeliai, tipai, sistemos, sertifikatai ir kt. gali būti pakeisti lygiaverčiais. Jei Pardavėjas siūlo lygiavertes medžiagas, standartus, metodus, tipus ar pan. – kartu su Pasiūlymu turi būti pateikiama ir pagrįsta informacija - pagrindimas – iš kurios Pirkėjas galėtų nustatyti, kad siūlomos medžiagos, standartai, metodai, tipai ar pan. yra lygiaverčiai reikalaujamoms.

3.1.3. Nurodytos Prekės (medžiagos, produktai, įranga), nekeičiant kainos, Pirkėjo sutikimu gali būti pakeistos kitomis, jeigu Prekės nebegaminamos ir Pardavėjas Pirkėjui pateikia tai pagrindžiančius dokumentus (pavyzdžiui, gamintojo raštą / patvirtinimą, kad Prekė nebegaminama). Pardavėjas taip pat privalo pateikti dokumentus, pagrindžiančius, jog naujos Prekės visiškai atitinka pirkimo dokumentuose nustatytą techninę specifikaciją ir (ar) Pardavėjo pasiūlyme nurodytas techninių rodiklių reikšmes, yra ne prastesnės, o lygiavertės ar geresnės kokybės. Toks Prekės (-ių) keitimas įforminamas raštu sudarant papildomą susitarimą prie Sutarties.

3.1.4***.*** Prekėms turi būti taikoma **ne mažiau kaip 24 mėn.** nemokama kokybės garantija. Garantinis laikotarpis prasideda nuo Prekių perdavimo–priėmimo momento.

3.1.5. Pardavėjas garantuoja, kad Prekių garantiniu laikotarpiu gedimai, atsiradę dėl brokuotų medžiagų ar Prekių gamybos klaidų bus šalinami nemokamai arba pakeičiant nekokybiškas Prekes naujomis.

**4. PREKIŲ PRISTATYMO VIETA, TERMINAI IR TVARKA**

4.1. **Prekių pristatymo vieta**- adresu Savanorių pr. 212, Vilnius arba į kitą su Pirkėju suderintą vietą Vilniaus m. Prekės pristatomos Pirkėjo darbo laiku (I-V 7:30 – 16:00 val.).

**4.2. Prekių tiekimo laikotarpis** - 24 mėnesių nuo Sutarties įsigaliojimo dienos.

4.3. Pirkėjas pirks Prekes pagal atskirus Užsakymus Sutarties galiojimo laikotarpiu.

4.4. Užsakymai Pardavėjui bus teikiami ir tvirtinami el. pašto adresu nurodytu Sutartyje.

4.5. Užsakymo įvykdymo terminas **nuo Užsakymo pateikimo dienos:**

**4.5.1. 1 pirkimo daliai - ne vėliau kaip per 90 kalendorinių dienų;**

**4.5.2. 2 pirkimo daliai - ne vėliau kaip per 45 kalendorines dienas**

4.6. Užsakomų Prekių kiekis nėra ribojamas (neviršijant Sutarties vertės).

4.7. Prekių tiekimo laikotarpis gali būti pratęstas 12 mėnesių, neviršijant bendros Sutarties kainos EUR be PVM.

**5. PREKIŲ KOKYBĖ IR TRŪKUMŲ ŠALINIMAS**

5.1. Tiekėjas privalo garantuoti, kad pateiktos Prekės yra kokybiškos ir atitinka Techninės specifikacijos Priedas Nr. 1 nurodytus reikalavimus.

5.2. Pardavėjas privalo garantuoti, kad pateiktos Prekės yra naujos, nenaudotos ir be defektų. Jei paaiškėja, kad Prekės turi defektų, atrodo arba veikia ne taip kaip deklaruota (neatitinka aprašo), Pardavėjas turi jas nemokamai pataisyti ar pakeisti naujomis. Gedimai atsiradę dėl brokuotų medžiagų ar Prekių gamybos klaidų turi būti šalinami nemokamai per  **5 (penkias) kalendorines dienas**, o nekokybiškos ar Užsakymo neatitinkančios Prekės turi būti pakeistos naujomis per **30 (trisdešimt) kalendorinių dienų** nuo Pirkėjo rašytinio reikalavimo dėl trūkumų šalinimo pateikimo dienos.

**6. SUTARTIES VYKDYMO METU PATEIKIAMA DOKUMENTACIJA**

6.1. Kartu su pristatomomis Prekėmis pateikiama:

**6.1.1. 1 pirkimo daliai:**

6.1.1.1. Krovinio pristatymo Važtaraštis su nurodytais Prekių kiekiais;

6.1.1.2. Montavimo instrukcija lietuvių kalba.

6.1.1.3. Garantiją patvirtinantys dokumentai (gamintojo arba Pardavėjo).

**6.1.2. 2 pirkimo daliai:**

6.1.2.1. Krovinio pristatymo Važtaraštis su nurodytais Prekių kiekiais;

6.1.2.2. Garantiją patvirtinantys dokumentai (gamintojo arba Pardavėjo).

**7. PIRKĖJO IR PARDAVĖJO ĮSIPAREIGOJIMAI**

* 1. **Pirkėjo įsipareigojimai:**
     1. Bendradarbiauti su Pardavėju, teikiant reikalingą informaciją Užsakymų ir (ar) Sutarties vykdymo metu.
     2. Priimti iš Pardavėjo jo pristatytas kokybiškas Prekes, atitinkančias Užsakyme ir (ar) Sutartyje numatytus reikalavimus, ir tinkamai bei laiku atsiskaityti su Pardavėju Sutartyje numatytomis sąlygomis.
     3. Pastebėjęs trūkumus, Pirkėjas turi teisę nepriimti Užsakymo ir nepasirašyti Važtaraščio ir (ar) Akto.

**7.2. Pardavėjo įsipareigojimai:**

7.2.1. Pristatyti kokybiškas Prekes laiku, vadovaujantis Užsakyme (-uose), Sutartyje nustatyta tvarka, Lietuvos Respublikoje galiojančiais įstatymais ir kitais teisės aktais reglamentuojančiais Prekių tiekimą.

**8. PASIŪLYMO TEIKIMO METU PATEIKIAMA DOKUMENTACIJA**

8.1. Eksploatacinių savybių deklaracija (pagal STR 1.01.04:2015) (lietuvių kalba).

8.2. Prekių brėžiniai/nuotraukos su matmenimis.

8.3. Prekių montavimo ir prijungimo instrukcija lietuvių k. ar kiti dokumentai, kurie pagrįstų ekonominio naudingumo vertinimo kriterijų atitikimą.

8.4. Apdangalo, atkartojančio gertuvių formą pvz. (maketas) ir Pardavėjo deklaracija, kad apdangalai skirti (tiks) būtent siūlomam lauko gertuvių modeliui).

**9. PRIEDAI**

Priedas Nr. 1. Prekių atitikties lentelė.

Priedas Nr. 2. Esamų lauko geriamojo vandens fontanėlių (1 var. ir 2 var.) duomenys.

Priedas Nr. 3. Kainų žiniaraštis